Държавен вестник, бр. 28, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  28
. 13/14
стр
Заявление ЦРОЗ 1 за вписване на обстоятелства относно договор за особен залог съдържа полета, обединени в групи, в които данните се попълват както следва: 
1. група "Идентификация" със следните полета: 
а) поле "Идентификация", в което се посочват уникалният идентификационен код (ЕИК, БУЛСТАТ) и името/фирмата/наименованието на залогодателя, по чиято партида се заявяват за 
вписване обстоятелствата; 
б) поле "Номер по ред на залога“,  което се попълва само при промяна в обстоятелствата; в случаите, когато се заявява промяна в обстоятелства по вписване, извършено преди 1 април 
2023 г., в номер по ред се посочва номерът на разпореждането на първоначалното вписване в информационната система "Регистър на особените залози" (ИС "РОЗА"); 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление; 
б) поле "Вид на вписването" за отбелязване на първоначално вписване или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ/дата на раждане", в което се посочва единният граждански номер (ЕГН), личният номер на чужденец (ЛНЧ) или датата на раждане (за чуждестранни физически лица 
без ЕГН и ЛНЧ) на заявителя; 
в) поле "Постоянен адрес", в което се посочват държавата, населеното място, пощенският код, областта, общината, районът, жилищният комплекс, улицата, номерът на сградата, 
номерът на входа, номерът на етажа и номерът на апартамента, където е постоянният адрес на заявителя, когато заявителят няма ЕГН или ЛНЧ; 
г) поле "Качество на заявителя" за отбелязване на едно от следните качества: "длъжник", "залогодател", "заложен кредитор", "друго лице в предвидените по закон случаи" и "адвокат с 
изрично пълномощно". 
I. Раздел "Общ статус" обединява полета, съдържащи подлежащите на вписване обстоятелства относно индивидуализацията на залогодателя, групирани, както следва: 
1. група "Идентификация" съдържа единствено поле "Идентификатор", в което се посочва идентификаторът на залогодателя; 
2. група "Основни обстоятелства" със следните полета: 
а) поле "Име/фирма/наименование", в което се посочва името на физическото лице, съответно наименованието или фирмата на юридическото лице; 
б) поле "Правна форма", в което се посочва правната форма на юридическото лице, респективно се посочва, че залогодателят е физическо лице; 
в) поле "Изписване на чужд език", в което се посочва начинът, по който името/фирмата/наименованието се изписват на латиница (попълването на това поле не е задължително); 
г) поле "Адрес/седалище и адрес на управление", в което се посочват държавата, населеното място, пощенският код, областта, общината, районът, жилищният комплекс, улицата, 
номерът на сградата, номерът на входа, номерът на етажа и номерът на апартамента или на офиса; 
3. група "Специални условия" съдържа единствено поле "Специални условия", в което се посочват условията във връзка с учредяването, съществуването и прекратяването на 
залогодател - юридическо лице (попълването на това поле не е задължително); 
4. група "Заличаване на залогодателя" съдържа единствено поле "Заличаване на залогодателя", в което се отбелязва заявяването за заличаване на залогодателя. 
II. Раздел "Особени залози" обединява полета, съдържащи подлежащите на вписване обстоятелства относно залога, групирани, както следва: 
1. група "Предмет на залога" съдържа единствено поле "Предмет на залога", в което се посочва предметът на залога по чл. 4 от Закона за особените залози и по чл. 16 от Закона за 
покритите облигации; 
2. група "Длъжник по обезпеченото вземане" съдържа единствено поле "Длъжник/длъжници по обезпеченото вземане", в което се посочват името, съответно наименованието, 
уникалният идентификатор на лицето, а при липса на такъв - датата на раждане или номерът и партидата на вписване в съответния регистър, съответно държава, адрес и адрес на 
управление; 
3. група "Заложен кредитор" съдържа единствено поле "Заложен кредитор/заложни кредитори", в което се посочват името, съответно наименованието, уникалният идентификатор на 
лицето, а при липса на такъв - датата на раждане или номерът и партидата на вписване в съответния регистър, съответно държава, адрес и адрес на управление; 
4. група "Обезпечено вземане" със следните полета: 
а) поле "Основание", в което се отбелязва източникът на задължението (договор, съдебно решение, административен акт или друг източник, като се посочва какъв е този източник) и се 
посочва датата на съответния акт; 
б) поле "Договор за залог", в което се отбелязват номерът и датата, респективно допълнителна индивидуализация на договора за особен залог; 
в) поле "Предмет", в което се отбелязва видът на задължението, чието изпълнение се обезпечава (за предаване на сума пари или определена вещ, за извършването или неизвършването 
на определени действия); 
г) поле "Размер", в което се посочва количеството на дължимото по задължението и единиците, в които то се измерва (при парични задължения се посочва само главницата в 
съответната валута); 
д) поле "Лихви", в което се посочва размерът на уговорената лихва, която се начислява върху паричните задължения; 
е) поле "Лихви и неустойки за забава", в което се посочва размерът на лихвата, съответно неустойката за забава, която се начислява върху парично задължение; 
5. група "Парична сума, за която е учреден залогът" съдържа единствено поле "Размер", в което се посочва сумата, за която е учреден залогът в съответната валута; полето се попълва 
само когато залогът за обезпечаване на парично вземане е учреден за част от вземането или когато е учреден залог за обезпечаване на изпълнението на непарично вземане; 
6. група "Заложено имущество" със следните полета: 
а) поле "Описание", в което се посочват индивидуализиращите данни на предмета на залога по чл. 4 от Закона за особените залози и по чл. 16 от Закона за покритите облигации; При 
липса на индивидуализиращи признаци това обстоятелство се посочва изрично.  
б) поле "Обща цена", в което се посочва стойността на заложеното имущество, ако такава е посочена в договора за залог; 
в) поле "Лице, на което заложеното вземане следва да се изпълни до пристъпването към изпълнение", в което се посочват името, съответно наименованието, уникалният идентификатор 
на лицето, а при липса на такъв - датата на раждане или номерът и партидата на вписване в съответния регистър, съответно адрес и адрес на управление;  
  
  
  
  
 
Указания за попълване